
Rugăciunea, ceasornicul vieţii sufleteşti a creştinului 

De mare însemnătate în viata duhovniceasca a creştinului este rugăciunea, cale de apropiere a 
noastră de Dumnezeu si de unire cu Izvorul vieţii si al fericirii netrecatoare. 

După cum organismul omenesc are nevoie de aer pentru a putea trai, tot astfel si sufletul nostru 
are trebuinţa de rugăciune pentru a fi viu în veci. 

Zilnic înaltam rugăciuni către Dumnezeu în Sfânta Treime slăvit si către cei binecuvântaţi de El 
sa fie mijlocitorii noştri: Maica Domnului, îngerii si sfinţii. 

Rugăciunea Tatăl nostru ne-a învăţat s-o rostim Mântuitorul Hristos. După ce S-a rugat într-un 
loc, unul dintre ucenicii Lui I-a zis: "Doamne învata-ne sa ne rugam, cum a învăţat si Ioan pe 
ucenicii lui" (Le. 11, 1). Si dumnezeiescul Mântuitor a rostit Rugăciunea Domneasca, una din 
cele mai însemnate, frumoase si cuprinzătoare rugăciuni, care începe cu chemarea: "Tatăl nostru 
care eşti în ceruri", urmează apoi şapte cereri si doxologia finala. 

De-a lungul veacurilor rugăciunea Tatăl nostru a fost tâlcuita de Sfinţii Părinţi si scriitori 
bisericeşti ca de pilda: Tertulian, Origen, Ciprian, Grigorie de Nyssa, Fericitul Augustin, Maxim 
Mărturisitorul, si nu în ultimul rând Sf Ioan Gura de Aur (+407), patriarhul Constantinopolului, 
precum si de marii gânditori creştini din toate timpurile. 

Tălmăcirea Sfântului Ioan Hrisostom, socotit până astăzi cel mai mare propovăduitor al 
cuvântului lui Dumnezeu din Biserica creştina, se caracterizează prin simplitate si profunzime, 
claritatea stilului, expunerea sistematica si înlănţuirea logica a ideilor, iată de ce ne-am gândit ca 
ar fi bine sa punem la îndemâna credincioşilor Bisericii străbune ortodoxe în colecţia 
"Mărgăritare duhovniceşti" a Editurii Buna Vestire, explicarea rugăciunii Tatăl nostru, făcuta de 
acest mare ierarh si dascăl al lumii, în traducerea părintelui Dumitru Fecioru, căruia îi aducem si 
pe aceasta cale un pios omagiu pentru ca ne-a dăruit în româneşte atâtea si atâtea traduceri din 
scrierile Sf. Ioan, numit de contemporanii sai „Hrisoroas", adică "râu în ale cărui valuri curge 
aur". 



Sa preţuim aceasta comoara de învăţaturi dăruita de Sf Ioan Zlataoustul, s-o citim cu evlavie si 
sa urmam poveţele ce le cuprinde. 

Sa rostim zi de zi, de mai multe ori, Rugăciunea Domneasca, fiind cu mare luare aminte la 
fiecare cuvânt ce-1 spunem, sa putem mărturisi, după ani si ani, asemeni poetului-medic Vasile 
Voiculescu: 

"Pe vremea aceea ma închinam mereu. 
La masa, la culcare, la sculare; 
Rugăciunea era cheia de aur cu care 
întorceam ornicul sufletului meu 
Si-1 potriveam sa meargă după Dumnezeu " 

(Cheia de aur) Beius, 21 martie 2005 
Pr. Ioan MORGOVAN 

"Deci asa va rugaţi: 
"Tatăl nostru, Care eşti în ceruri" "(Matei 6, 9) . 

Vezi ca îndată a deşteptat luarea aminte a ascultătorilor, amintind, chiar, prin cel dintâi cuvânt al 
rugăciunii, de toate binefacerile lui Dumnezeu. 

Cel care numeşte Tata pe Dumnezeu, prin aceasta singura numire, a mărturisit: iertarea păcatelor, 
ridicarea pedepsei, dreptatea, sfinţenia, răscumpărarea, înfierea, moştenirea, însuşirea de frate cu 
Unul-Nascut, dăruirea Duhului. Ca nu-i cu putinţa sa numeşti Tata pe Dumnezeu, daca n-ai 
dobândit toate aceste bunătăţi. 

Hristos, deci, deşteaptă luarea aminte a ascultătorilor Lui prin doua lucruri: si prin vrednicia 
Celui pe Care II numesc Tata, si prin măreţia bunătăţilor de care se bucura. Când spune: "Care 
eşti în ceruri", nu o spune ca sa închidă pe Dumnezeu în cer, ci ca sa îndepărteze de pământ pe 
cel ce roagă si sa-1 ridice la locurile cele înalte si la locaşurile cele de sus. Tot prin aceste cuvinte, 
ne mai învata sa facem rugăciune de obşte pentru toţi fraţii. 

Ca n-a spus: "Tatăl meu care eşti în ceruri", ci: "Tatăl nostru", poruncindu-ne sa înaltam 
rugăciuni pentru toţi oamenii si sa nu urmărim niciodată folosul nostru, ci totdeauna folosul 
aproapelui. Prin asta stârpeşte duşmănia, doboară mândria, alunga invidia, aduce dragostea, 
mama tuturor bunătăţilor, izgoneşte inegalitatea dintre oameni, arata ca este de aceeaşi cinste si 
împăratul si săracul, pentru ca participam cu toţii, în comun, la cele mai mari si la cele mai 
necesare bunuri. Ce paguba avem de pe urma obârşiei noastre de jos, când, de pe urma obârşiei 
noastre de sus, toţi suntem la fel, nimeni nu are ceva mai mult decât altul, nici bogatul mai mult 
decât săracul, nici stăpânul mai mult decât sluga, nici domnul mai mult decât supusul, nici 
împăratul mai mult decât ostaşul, nici filozoful mai mult decât barbarul, nici înţeleptul mai mult 
decât prostul? 



Tuturor ni s-a dăruit aceeaşi nobleţe, învrednicindu-ne pe toţi la fel sa-I zicem lui Dumnezeu: 
"Tata". 

Deci după ce ne-a amintit de aceasta nobleţe, de darul cel de sus, de egalitatea de cinste dintre 
toţi oamenii, de dragoste, după ce ne-a depărtat de la pământ si ne-a urcat în ceruri, sa vedem 
acum ce ne porunceşte sa cerem. 

De altfel este îndestulător numai cuvântul "Tata", ca sa ne înveţe toata virtutea. Ca acela care -L 
numeşte pe Dumnezeu "Tala", si "Tata obştesc", trebuie sa duca o astfel de viata încât sa nu se 
arate nevrednic de aceasta nobleţe si sa se străduiască sa fie egal cu darul primit. 

Dar Domnul nu Se mulţumeşte cu atâta, ci adaugă si o alta cerere, spunând asa: 

"Sfinteasca-se numele Tau" 

Rugăciunea, vrednica de cel ce-L numeşte pe Dumnezeu Tata, este a nu cere nimic înainte de a 
slavi pe Tatăl, ci de a socoti pe toate în urma laudei aduse Tatălui. 

"Sfinteasca-se" înseamnă: "Slaveasca-se". 

Dumnezeu are deplina slava Sa si este totdeauna aceeaşi; totuşi Hristos porunceşte ca acela ce se 
roagă sa-L slăvească pe Tatăl, ca Tatăl sa fie slăvit si prin viata noastră. Acelaşi lucru îl spunea 
Domnul si mai înainte: „Asa sa lumineze lumina voastră înaintea oamenilor, ca sa vadă faptele 
voastre cele bune si sa slăvească pe Tatăl vostru cel din ceruri"( Matei 5, 16); ca si serafimii, 
când slăvesc pe Dumnezeu, spun la fel: "Sfânt, Sfânt, Sfânt"(Isaia 6, 3). 

Prin urmare, "Sfinteasca-se" înseamnă: "Slaveasca-se". Cu alte cuvinte, Hristos spune asa: 
"învredniceste-ne sa ducem o viata asa de curata, încât prin noi sa Te slăvească toţi oamenii". Si 
iarasi, înseamnă sa ai o filozofie desăvârşita când oferi tuturor o viata atât de curata, încât fiecare 
din cei ce o vad sa înalte pentru aceasta lauda lui Dumnezeu. 

" Vie împărăţia Ta" (Matei 6, 10) 

Si aceste cuvinte sunt iarasi cuvintele unui copil recunoscător, care nu-si lipeşte sufletul de cele 
ce se vad, nici nu socoteşte mare lucru pe cele din lumea aceasta, ci se grăbeşte câtre Tatăl si 
doreşte cu înfocare pe cele viitoare. Toate acestea se nasc dintr-o conştiinţa curata si dintr-un 
suflet desprins de lucrurile de pe pământ. 

Dorinţa aceasta o avea si Pavel în fiecare zi; de aceea si spunea: "Si noi, care avem pârga 
duhului, suspinam, aşteptând înfierea, izbăvirea trupului nostru" (Rom. 8, 23). Cel ce are aceasta 
dragoste nu poate sa se îngâmfe nici cu fericirea vieţii sale, dar nici nu poate sa fie doborât de 
necazuri si supărări, ci, ca si cum ar trai chiar în cer, este slobod si de una si de alta din aceste 
anomalii. 

"Faca-se voia Ta, precum în cer si pe pamânt"(Matei 6, 10) . 



Ai văzut ce urmare minunata! Ne poruncise sa dorim bunătăţile viitoare si sa ne grăbim pentru 
plecarea noastră dincolo; dar atâta vreme cât nu se întâmpla asta si locuim aici, ne porunceşte sa 
ne dam toata silinţa ca sa vieţuim ca îngerii din cer. Hristos ne-a spus: "Trebuie sa doriţi cerurile 
si cele din ceruri!"; dar a poruncit ca, înainte de a ajunge în cer, sa prefacem pământul în cer; sa 
trăim pe pământ, ca si cum am trai în cer; sa ne grăbim sa facem asa totul. Si pentru acestea sa-L 
rugam pe Stăpânul nostru. 

Nimic nu ne împiedica sa ajungem la viata desăvârşita a puterilor celor de sus, chiar daca locuim 
pe pământ; ca e cu putinţa ca acela care trăieşte aici sa facă totul ca si cum ar si fi acolo. 

Cererea aceasta vrea sa spună: "După cum acolo sus în cer toate se petrec fara de nici o piedica, 
iar îngerii nu împlinesc numai unele porunci, iar pe altele le calea, ci pe toate le fac si cu toţii se 
supun - ca "sunt puternici în virtute - spune psalmistul - făcând cuvântul Lui" (Ps. 102, 21) -, tot 
asa învredniceste-ne si pe noi oamenii sa nu facem pe jumătate voinţa Ta, ci sa o împlinim în 
întregime, asa cum Tu voiesti!". 

Ai văzut ca ne-a învăţat sa fim modeşti, aratându-ne ca virtutea nu se datorează numai râvnei 
noastre, ci si harului de sus? Si iarasi, ne-a poruncit ca fiecare din noi, când ne rugam, sa ne 
rugam si pentru binele întregii lumi. Ca Domnul n-a spus: "Faca-se voia Ta în mine sau în noi", 
ci: "Faca-se voia Ta pretutindeni pe pământ", ca sa dispară înşelăciunea, sa se sădească adevărul, 
sa se stârpească orice păcat, sa se întoarcă din nou virtutea, sa nu mai fie nici o deosebire între 
pământ si cer. "Daca s-ar face asta, spune Domnul, nu s-ar mai deosebi cele de jos de cele de sus 
- deşi prin firea lor sunt deosebite unele de altele -, pentru ca pământul ne-ar arata alţi îngeri". 

"Pâinea noastră cea de toate zilele da-ne-o noua astazi"(Matei 6, 11) 

Ce înseamnă cuvintele: "Pâinea noastră cea de tocite zilele"? înseamnă: pâinea noastră cea din 
fiecare zi. 

Pentru ca Domnul spusese sa ne rugam: „Faca-se voia Ta, precum în cer asa si pe pământ", 
poruncind sa împlinim si noi poruncile pe care le împlinesc îngerii, de aceea, prin cererea 
aceasta, face pogoramânt slăbiciunii firii omeneşti, pentru ca grăieşte oamenilor îmbrăcaţi cu 
trup, supuşi nevoilor firii omeneşti, care nu pot avea aceeaşi nepatimire ca îngerii. 

"Va cer si vouă, oamenilor, spune Domnul, sa-Mi îndepliniţi poruncile Mele în chip desăvârşit ca 
si îngerii, dar nu va cer nepatimirea îngerilor, pentru ca nu va îngăduie tirania firii omeneşti, 
pentru ca aveţi nevoie de hrana cea de toate zilele!". 

Uita-mi- te câta duhovnicie este si în cele trupeşti! Nu ne-a poruncit sa ne rugam nici pentru 
averi, nici pentru desfătări, nici pentru haine luxoase, pentru nimic din unele ca acestea, ci numai 
pentru pâine, anume pentru pâinea cea de astăzi, ca sa nu ne îngrijim de ziua cea de mâine! De 
aceea a si adăugat: "Pâinea cea de toate zilele", adică pâinea care ne trebuie astăzi pentru hrana 
noastră. 

Si nu S-a mulţumit numai cu acest cuvânt, ci a adăugat si un altul după acesta, spunând: "Da-ne- 
o noua astăzi", pentru ca sa nu ne mai zdrobim capul mai dinainte cu grija zilei de mâine. Pentru 



ce sa te îngrijeşti de ea, odată ce nu ştii de vei vedea ziua de mâine? Porunca aceasta a dat-o si 
mai târziu, spunând: "Nu va îngrijiţi de ziua de mâine" (Matei 6, 34). 

Hristos vrea ca noi sa fim sprinteni si întraripaţi si sa-i dam atâta firii cât nevoia firii o cere de la 
noi. 

Apoi, pentru ca se întâmpla sa păcătuim si după baia celei de a doua naşteri, Domnul Isi arata si 
aici multa Sa iubire de oameni si ne porunceşte ca, pentru iertarea păcatelor, sa ne apropiem de 
iubitorul de oameni Dumnezeu si sa spunem asa: 



"Si ne iartă noua greşelile noastre, 

precum si noi iertam greşiţilor 

noştri" (Matei 6, 12). 

Ai văzut ce covârşitoare iubire de oameni? După ce prin botez ne-a şters atât de multe păcate si 
ne-a dat nespusa măreţie a darului Sau, ne învredniceşte iarasi de iertare după ce păcătuim! Ca 
rugăciunea aceasta se cuvine sa o spună numai cei botezaţi, o arata si legile Bisericii, dar si 
cuvintele de la începutul rugăciunii - ca cel nebotezat nu poate sa numească pe Dumnezeu Tata! 

Aşadar, daca rugăciunea aceasta se cuvine sa fie rostita numai de cei botezaţi, iar ei se roagă 
pentru ca au nevoie sa li se ierte păcatele, urmează ca nici după botez n-a pierit câştigul 
pocăinţei. 

Daca Domnul n-ar fi vrut sa arate asta, nu ne-ar fî poruncit sa ne rugam asa. Pentru ca Domnul în 
aceasta rugăciune aminteşte de păcate, pentru ca ne porunceşte sa ne cerem iertare, pentru ca ne 
învata ca putem sa dobândim iertare si pentru ca prin aceasta ne-a făcut lesnicioasa cale, este 
lămurit ca ştie si ca ne arata ca putem, si după botez, sa ne curăţim păcatele; si tocmai de aceea a 
pus în rugăciunea aceasta si cererea pentru iertarea păcatelor. 

Astfel, pentru ca ne pomeneşte de păcate, ne învata sa fim smeriţi; pentru ca ne porunceşte sa 
iertam altora greşelile, îndepărtează din sufletul nostru duşmănia; pentru ca ne tăgăduieşte si 
noua iertarea greşelilor daca iertam pe cei ce ne greşesc, ne da bune nădejdi si ne învata sa 
filozofam despre nespusa iubire de oameni a lui Dumnezeu. 

Dar ceea ce trebuie mai cu seama observat este ca, în fiecare din cererile de până acum, Domnul 
a amintit întreaga virtute, cuprinzând în ea si porunca de a nu purta duşmănie - ca a sfinţi numele 
lui Dumnezeu înseamnă a duce o viata desăvârşita în toate privinţele; a se face voia Lui arata 
iarasi acelaşi lucru; a putea sa-I spui lui Dumnezeu: Tata înseamnă a arata o vieţuire fara pata; în 
toate acestea este cuprinsa negreşit si îndatorirea de a îndepărta din sufletul nostru orice ura fata 
de cei ce ne-au greşit -, totuşi Hristos nu S-a mulţumit cu atâta, ci, vrând sa arate cât de mult tine 
la iertarea duşmanilor, o aminteşte în chip special; 

iar după ce termina rugăciunea, nu mai revine asupra nici unei alte porunci decât asupra acesteia, 
spunând asa: "Ca de veţi ierta oamenilor greşelile lor, va va ierta si vouă Tatăl vostru cel ceresc" 
(Matei 6, 14). 



Prin urmare, noi facem începutul iertării noastre, noi suntem stăpânii judecării noastre. Si pentru 
ca nici unul din cei nesocotiţi, când este judecat, sa nu-I poată aduce lui Dumnezeu nici o 
învinuire, mare sau mica, Dumnezeu te face pe tine stăpân, răspunzător al sentinţei si-ti spune: 
"După cum ai judecat, asa te judec si Eu! Daca ierţi pe aproapele tau, te voi ierta si Eu!" 

Cu toate ca nu se potriveşte o iertare cu alta! Tu ierţi pentru ca ai nevoie de iertare; Dumnezeu, 
însă, n-are nevoie de nimic; tu ierţi pe un om de aceeaşi fire cu tine; Dumnezeu, însă, iartă un 
rob; tu eşti vinovat de nenumărate păcate; Dumnezeu, însă, este fara de păcat. Si cu toate acestea, 
si asa Dumnezeu Isi arata iubirea Lui de oameni. 

Ar putea, chiar fara asta, sa-ti ierte toate păcatele tale, dar vrea, si pe aceasta cale, sa-ti facă bine, 
dându-ti nenumărate prilejuri sa fii blând si iubitor de oameni, sa scoată din tine fiara, sa stingă 
mânia si prin toate sa te înfrăţească cu mădularul tau. 

Ce ai putea sa spui? Ca ti-a făcut rau pe nedrept semenul tau? Dar tocmai aceasta înseamnă 
greşeala! Daca ti-ar fi făcut rau pe buna dreptate, fapta lui n-ar mai fi socotita greşeala. Dar si tu 
te apropii de Dumnezeu ca sa dobândeşti iertarea unor greşeli ca acestea, ba chiar cu mult mai 
mari. Si înainte de a ti se fi iertat păcatele te-ai bucurat de mari daruri din partea lui Dumnezeu: 
ai fost învăţat ca ai suflet omenesc si ai fost povăţuit sa fii blând. Odată cu acestea te aşteaptă si 
mare răsplata dincolo, daca nu ceri socoteala celor ce ti-au greşit. Dar de ce pedeapsa nu suntem 
vrednici, când puterea sta în mâinile noastre, iar noi ne trădam mântuirea? 

Cum mai putem pretinde sa ne asculte Dumnezeu în celelalte rugăciuni ale noastre, când noi 
înşine nu vrem sa avem mila de noi în cele ce suntem stăpâni? 

"Si nu ne duce pe noi în ispita, ci ne izbăveşte de cel rau, 

Ca a Ta este împărăţia si puterea si slava în veci. 

Amin"(Matei 6, 13) 

In aceste cuvinte Domnul ne arata lămurit nimicnicia noastră si ne potoleşte trufia, învatându-ne 
sa fugim de lupte si sa nu le căutam. Asa victoria ne va fi mai strălucita, iar înfrângerea 
diavolului mai ruşinoasa. Când suntem târâţi în lupte, da, atunci trebuie sa le înfruntam cu curaj; 
dar daca nu suntem chemaţi, sa stăm liniştiţi si sa aşteptam timpul luptelor, ca sa arătam si ca nu 
umblam după slava deşartă si ca suntem curajoşi. 

"Cel rau" este numit aici diavolul. Domnul ne porunceşte sa purtam cu el război neîmpăcat si ne 
arata ca diavolul nu-i prin fire asa. Ca răutatea nu vine de la fire, ci de la voinţa. Diavolul este 
numit prin excelenta asa din pricina covârşitoarei lui rautati si din pricina ca duce cu noi război 
neîmpăcat, fara ca noi sa-1 fi nedreptăţit cu ceva. De aceea Domnul nici n-a spus: "Izbaveste-ne 
de cei rai", ci "de cel rau", învatându-ne sa nu purtam ura semenilor noştri pentru relele pe care 
le suferim de la ei, ci sa mutam ura noastră de la ei la diavol pentru ca el este pricina tuturor 
relelor. 

Aşadar, după ce prin amintirea duşmanului nostru ne-a pregătit de lupta si ne-a stârpit toata 
trândăvia, ne da iarasi curaj si ne ridica gândurile, amintindu-ne de împăratul sub Care suntem 
rânduiţi si arătând ca El este mai puternic decât toţi, spunând: 



"Ca a Ta este împărăţia si puterea si slava" 

Deci daca a Lui este împărăţia, nu trebuie sa ne temem de nimeni, pentru ca nu este nimeni care 
sa I se împotrivească si cu care sa împartă stăpânirea. 

Când spune: "A Ta este împărăţia", Hristos arata ca si diavolul, care se lupta cu noi, este supus 
lui Dumnezeu, chiar daca pare ca I se împotriveşte, Dumnezeu îngaduindu-i deocamdată aceasta. 
Ca si diavolul face parte din robii Lui, din cei cărora, li s-a lua cinstea si au fost izgoniţi. 

De altfel diavolul n-ar îndrăzni sa atace pe vreun om daca n-ar lua mai întâi putere de la 
Dumnezeu. Dar pentru ce vorbesc de oameni? Nici împotriva porcilor n-a putut îndrăzni ceva 
până ce nu i-a îngăduit Domnul (Matei 8, 30-32); nici împotriva turmelor cu oi, nici împotriva 
cirezilor cu vite, până ce n-a luat îngăduinţa de sus. 

"Si puterea". Chiar de-ai fi slab de tot, drept este sa ai curaj, pentru ca ai un împărat ca Acesta, 
Care poate săvârşi, si prin tine cu uşurinţa totul. 

"Si slava în veci. Amin." 



